2. ΑΠΟΦΑΣΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ Αριθ. 6376 της 16 Σεπτ./2 Οκτ. 1997 (ΦΕΚ Β΄ 881) Συγκρότηση Υπηρεσιακού Συμβουλίου της Περιφέρειας Στερεάς Ελλάδας. Έχοντας υπόψη: 1.Τις διατάξεις: α)Των άρθρ. 4 και 5 του Π.Δ. 611/1977 όπως ισχύουν. β)Του άρθρ. 14 του Νόμ. 1586/1986 όπως ισχύει. γ)Του άρθρ. 40 (παρ. 84) του Νόμ. 1884/1990. δ)Του άρθρ. 27 του Νόμ.2081/1992. ε)Του άρθρ. 37 του Νόμ. 2190/1994. στ)Του άρθρ. 1 του Νόμ. 2469/1997. ζ)Του άρθρ. 2 (παρ. 6) του Νόμ. 2503/1997, αποφασίζουμε: 1.Συγκροτούμεν στην Περιφέρεια Στερεάς Ελλάδας 5/μελές Υπηρεσιακό Συμβούλιο αρμόδιο για όλο το προσωπικό της Περιφέρειας ως εξής: α.3 μονίμους υπαλλήλους με βαθμό Α΄ από αυτούς που υπάγονται στην αρμοδιότητα του Υπηρεσιακού Συμβουλίου και υπηρετούν στην Έδρα της Περιφέρειας Στερεάς Ελλάδας. β.2 αιρετούς εκπροσώπους των εργαζομένων με βαθμό τουλάχιστον Γ΄ με τους αναπληρωτές τους. 2.Τα υπό στοιχείο α΄ μέλη της προηγούμενης παραγράφου ορίζονται από τον Γενικό Γραμματέα της Περιφέρειας, από υπαλλήλους που έχουν επιλεγεί, με τις διατάξεις του Νόμ. 2190/94, για τρίτη φορά ως Προϊστάμενοι Δ/νσης ή αντίστοιχου επιπέδου οργανικής μονάδας. Αν δεν υπάρχουν ή δεν επαρκούν οι υπάλληλοι αυτοί, ορίζονται υπάλληλοι που έχουν τις τυπικές και ουσιαστικές προϋποθέσεις να κριθούν Προϊστάμενοι Διευθύνσεων σύμφωνα με τις διατάξεις των παρ. 3 και 6 άρθρ. 36 του Νόμ. 2190/1994, προτιμομένων εκείνων που έχουν ασκήσει καθήκοντα Προϊσταμένων Διεύθυνσης. Τα τακτικά μέλη με απόφαση του Γενικού Γραμματέα τοποθετούνται ως Προϊστάμενοι Δ/νσεων, σύμφωνα με τις οικείες οργανικές διατάξεις. 3.Των ανωτέρω υπό στοιχείο α΄ της παρ. 1 τακτικών μελών ορίζονται ισάριθμοι αναπληρωτές, μόνιμοι υπάλληλοι από αυτούς που υπάγονται στην αρμοδιότητα του Υπηρεσιακού Συμβουλίου και υπηρετούν στην έδρα της Περιφέρειας Στερεάς Ελλάδας και οι οποίοι έχουν τις προϋποθέσεις των παρ. 3 και 6 του άρθρ. 36 του Νόμ. 2190/1994. 4.Με απόφαση ορισμού των μελών του Υπηρεσιακού Συμβουλίου ορίζεται ως Πρόεδρος ένα από τα τακτικά μέλη του Υπηρεσιακού Συμβουλίου με αναπληρωτή του επίσης ένα από τα τακτικά μέλη. Στην περίπτωση που προεδρεύει ο αναπληρωτής του Προέδρου θα συμμετέχει ως τακτικό μέλος ο αναπληρωτής του προεδρεύοντος. 5.Όταν το Υπηρεσιακό Συμβούλιο κρίνει πειθαρχικές υποθέσεις ο Πρόεδρος αντικαθίσταται από δικαστικό λειτουργό ή σύμβουλο ή πάρεδρο του Νομικού Συμβουλίου του Κράτους, που ορίζεται σύμφωνα με τη διαδικασία που προβλέπεται από τις διατάξεις της παρ. 81 του άρθρ. 40 του Νόμ. 1884/1990. 6.Όταν το Υπηρεσιακό Συμβούλιο κρίνει θέματα προσωπικού με σχέση εργασίας ιδιωτικού δικαίου, αντί των δύο αιρετών εκπροσώπων των μονίμων υπαλλήλων μετέχουν δύο αιρετοί εκπρόσωποι του προσωπικού με σύμβαση εργασίας ιδιωτικού δικαίου αορίστου χρόνου. 7.Γραμματέας του Υπηρεσιακού Συμβουλίου ορίζεται υπάλληλος με βαθμό τουλάχιστον Β΄ με αναπληρωτή του υπάλληλο του ίδιου βαθμού της Περιφέρειας Στερεάς Ελλάδας. 8.Η θητεία τω μελών του Υπηρεσιακού Συμβουλίου είναι διετής. Κατά την πρώτη εφαρμογή του Νόμου αυτού, η θητεία του Υπηρεσιακού Συμβουλίου λήγει στις 31.12.1997. Ακροτελευταία διάταξη 1.Από τις διατάξεις της απόφασης αυτής προκαλείται δαπάνη σε βάρος του Κρατικού Προϋπολογισμού, η οποία δεν μπορεί να προβλεφθεί για το τρέχον οικονομικό έτος, «800.000» δρχ. περίπου για καθένα από τα επόμενα οικονομικά έτη, σε βάρος του προϋπολογισμού της Περιφέρειας. (Μετά τη σελ. 138,67)  Σελ. 138,71 Τεύχος 1343 Σελ. 57 Συμβούλια Περιφερειών 2.ΒΒ.γ.1-2 2.Για την ανωτέρω δαπάνη έχει εγγραφεί πίστωση στον προϋπολογισμό της Περιφέρειας έτους 1998 800.000 δρχ. στον Ειδικό Φορέα 061 και με τον εξής ΚΑΕ 0515. 